有遊戲設計學者指出，theta 波等嘅腦電波能夠反映一個人係咪受到心理壓力，所以提倡腦電圖可以用嚟做動態難度調控－想像一部遊戲機，駁住咗個量度器量度玩家嘅腦電，當玩家嘅腦電顯示佢受到壓力（額葉出現勁嘅 theta 波）嗰陣，就調低遊戲難度，反之就提高遊戲難度，務求令玩家投入程度最大化。